Source: https://e-juridic.manager.ro/articole/procurorul-angela-ciurea-fost-adjunct-la-diicot-exclus-din-magistratura-3815.html
Timestamp: 2019-07-21 14:00:31+00:00
Document Index: 40918720

Matched Legal Cases: ['CSM ', 'articolul 7', 'articolul 4', 'articolul 2', 'articolul 2', 'CSM ']

Procurorul Angela Ciurea, fost adjunct al sefului DIICOT, a fost exclus din magistratura, Sectia pentru procurori a Consiliului Superior al Magistraturii (CSM) admitand actiunea disciplinara declansata impotriva acestuia, dupa ce s-a intalnit cu un inculpat fara sa-si anunte sefii.
Angela Ciurea s-a intalnit, la inceputul lunii decembrie 2008, la Nisa, cu Stamen Stanchev, judecat intr-un dosar pentru acte de spionaj, in legatura cu privatizarea unor importante societati romanesti.
Procurorul Ciurea, care detinea functia de adjunct al sefului DIICOT, nu a anuntat conducerea institutiei in legatura cu intalnirea pe care urma s-o aiba, au declarat, pentru MEDIAFAX, surse din magistratura.
Ulterior, cand i-a fost retras lui Ciurea certificatul ORNIS (Oficiul Registrul National al Informatiilor Secrete), conducerea Parchetului instantei supreme a aflat despre intalnirea dintre magistrat si Stanchev.
Angela Ciurea era si procurorul de sedinta in procesul lui Stanchev de la Curtea de Apel Bucuresti, mai spun sursele citate.
Procesul "privatizarilor" a inceput in 20 aprilie 2007 doar cu acuzatii Stamen Stanchev - consultant international, Mihai Dorinel Mucea - fost adjunct al sefului Oficiului Participatiilor Statului si Privatizarii in Industrie (OPSPI) si Mihai Radu Donciu - fost consilier al Ministrului Comunicatiilor si Tehnologiei Informatiei (cu responsabilitati pe linia privatizarii agentilor economici in subordinea ministrului).
Stanchev, Mucea si Donciu au fost trimisi in judecata in 18 aprilie 2007, sub acuzatiile de constituire a unui grup infractional organizat cu caracter transnational si spionaj, aderare si sprijinire a unui grup infractional organizat cu caracter transnational si tradare prin transmitere de secrete.
In timpul perioadei derularii procesului, procurorul Ciurea l-a contactat pe Stanchev pentru a avea o discutie despre anumite privatizari, spun surse judiciare.
La momentul in care s-a aflat, Ciurea si-a inaintat cererea de demisie din functia detinuta la DIICOT.
In 6 ianuarie 2009, presedintele Traian Basescu a semnat decretul de eliberare din functia de procuror sef adjunct al Directiei de Investigare a Infractiunilor de Criminalitate Organizata si Terorism din cadrul Parchetului de pe langa Inalta Curte de Casatie si Justitie (ICCJ) a Angelei Elisabeta Ciurea, in urma demisiei sale. Astfel, Ciurea s-a intors la Parchetul Curt ii de Apel Bucuresti, de unde plecase la DIICOT.
In paralel, presedintele Consiliului Superior al Magistraturii, pe atunci Lidia Barbulescu, a sesizat Comisia de disciplina in cazul Angelei Ciurea.
Saptamana trecuta, Sectia pentru procurori a Consiliului Superior al Magistraturii (CSM) a respins cererea Angelei Ciurea de a i se acorda protectia si sprijinul conferite avertizorului in interes public.
Procurorul Angela Ciurea a invocat in cererea adresata Sectiei pentru procurori a CSM articolul 7 alineatul 1, litera a din Legea 571/2004, in sensul de a i se acorda protectia si sprijinul necesare avertizorului in interes public.
Astfel, textul de lege prevede ca "in fata comisiei de disciplina sau a altor organe similare, avertizorii beneficiaza de protectie si de prezumtia de buna-credinta".
Textul de lege stabileste, la articolul 4, litera h ca "este ocrotita persoana incadrata intr-o autoritate publica, institutie publica sau in alta unitate bugetara dintre cele prevazute la articolul 2, care a facut o sesizare, convinsa fiind de realitatea starii de fapt sau ca fapta constituie o incalcare a legii".
Continuand rationamentul, articolul 2 prevede ca dispozitiile legii "se aplica institutiilor publice din cadrul administratiei publice centrale, administratiei publice locale, aparatului Parlamentului, aparatului de lucru al Administratie Prezidentiale, aparatului de lucru al Guvernului, autoritatilor administrative autonome, institutiilor publice de cultura, educatie, sanatate si asistenta sociala, companiilor nationale, regiilor autonome de interes national si local, precum si societatilor nationale cu capital de stat", precum si "persoanelor numite in consilii stiintifice si consultative, comisii de specialitate si alte organe colegiale organizate in structura ori pe langa autoritatile si institutiile publice".
In cazul in care Sectia pentru procurori a CSM aproba cererea, procurorul Ciurea scapa de actiunea disciplinara declansata impotriva sa.
In luna iulie, Ciurea facea dezvaluiri cu privire la anchete derulate de ea in perioada DIICOT, in care ar fi fost vizate nume importante din clasa politica.
Votati articolul "Procurorul Angela Ciurea, fost adjunct la DIICOT, exclus din magistratura":